రాజమహేంద్రవరం (ఆంధ్రజ్యోతి) : లారీల సమ్మె మరింత ఉధృతమయ్యే సూచనలు కనిపిస్తున్నాయి. సమ్మె ప్రారంభించి ఎనిమిది రోజులవుతున్నా ప్రభుత్వాలు దిగి రాకపోవడంతో సమ్మెను మరింత ఉధృతం చేయాలని లారీల యజమానులు భావిస్తున్నారు. తాజా పరిస్థితిపై చర్చించేందుకు ఎపి లారీల యజమానుల సంఘం (ఎపిఎల్ఔ) గురువారం విజయవాడలో సమావేశమవుతోంది. తమ సమస్యలకు పరిష్కారం దొరక్కపోతే శనివారం నుంచి దేశ వ్యాప్తంగా నిరవధిక సమ్మెకు దిగుతామని ఎపిఎల్ఔ కార్యదర్శి ఈశ్వర రావు ‘ఆంధ్రజ్యోతి’తో చెప్పారు. ఈ సమ్మెతో రెండు తెలుగు రాష్ట్రాల్లో దాదాపు ఐదు లక్షల లారీలు నిలిచి పోయాయి. దీంతో పలు ఉత్పత్తుల రవాణా నిలిచి పోయి వాటి ధరలు పెరుగుతున్నాయి. దీంతో వెంటనే లారీల యజమానుల డిమాండ్లను పరిశీలించి పరిష్కరించాలని వైసిపి ఎంపి విజయసాయి రెడ్డి రాజ్యసభలో ప్రభుత్వాన్ని కోరారు.
rajamahendravaram (aandhrajyoti) : laareela samme marinta udhrutamayye suuchanalu kanipistunnaayi. samme praarambhinchi enimidi rojulavutunna prabhutvaalu digi rakapovadamto sammenu marinta udhrutam cheyalani laareela yajamaanulu bhaavistunnaaru. taja paristhitipai charchinchenduku epi laareela yajamaanula sangham (eploy) guruvaram vijayavaadalo samavesamavutondi. tama samasyalaku parishkaaram dorakkapothe sanivaaram nunchi desha vyaaptamgaa niravadhika sammeku digutamani eploy kaaryadarsi eeshwara raavu ‘aandhrajyoti’thoo cheppaaru. ee sammetho rendu telugu rashtrallo daadaapu aidu lakshala laareelu nilichi poyayi. deentho palu utpattula rawana nilichi poyi vaati dharalu perugutunnaayi. deentho ventane laareela yajamaanula demandlanu pariseelinchi parishkarinchaalani vaisipi empi vijayasai reddi rajyasabhalo prabhutvaanni koraru.